FIȘA MĂSURII

**Denumirea măsurii: Sprijin pentru dezvoltare și înființare activități non-agricole**

**CODUL măsurii - Măsura/DI: M6/6A**

√

**Tipul măsurii:** INVESTIȚII

 SERVICII

 SPRIJIN FORFETAR

1. **Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL.**

 Scopul selectării acestei măsuri în cadrul SDL este sprijinirea investițiilor pentru dezvoltarea activităților non-agricole care să conducă la crearea de locuri de muncă, creșterea veniturilor populației rurale din teritoriul studiat și reducerea disparităților dintre rural și urban, având în vedere lipsa de capital în zonele rurale precum și cunoștințele reduse în managementul afacerilor într-un alt domeniu decât agricultura.

 Justificarea intervenției rezidă din nevoia de diversificare a activităților în teritoriul studiat, ținând cont de faptul că pentru o dezvoltare durabilă a teritoriului GAL este necesară o stabilitate economică și înființarea de locuri de muncă în alte domenii de activitate decât agricultura. Prin proiectele propuse prin această măsură se urmărește inclusiv valorificarea producției agricole și agroalimentare din teritoriu într-un alt mod decât vânzarea directă către consumatorul final sau spre procesare, în speță referindu-ne la posibilitatea valorificării lor în agropensiuni și unități de alimentație publică înființate prin această măsură.

De asemenea, prin măsura propusă se urmărește înființarea de servicii pentru populația rurală, ținând cont că în urma analizei diagnostic s-a constatat absența unora dintre serviciile pentru populația din teritoriul studiat.

Obiective de dezvoltare rurală:

Măsura contribuie la următoarele obiective de dezvoltare rurală în conformitate cu Reg. (UE) nr.1305/2013, art.4:

- obținerea unei dezvoltări teritoriale echilibrate a economiilor și comunităților rurale, inclusiv crearea și menținerea locurilor de muncă.

Obiective specifice ale măsurii:

- dezvoltarea activităților existente în domeniul non-agricol prin achiziția de echipamente și dotări care să crească competitivitatea acestora;

- înființarea de noi întreprinderi în spațiul rural care să opereze în domeniul non-agricol;

- dezvoltarea de servicii pentru populația rurală;

- crearea de locuri de muncă;

- creșterea veniturilor populației rurale.

- stimularea mediului de afaceri din spațiul rural.

Măsura contribuie la prioritățile prevăzute la art.5 din Reg.(UE) nr. 1305/2013, respectiv “promovarea incluziunii sociale, a reducerii sărăciei și a dezvoltării economice în zonele rurale“(P6).

Măsura corespunde obiectivelor art.19 din Reg.(UE) nr. 1305/2013.

Măsura contribuie la Domeniul de intervenție 6A: “Facilitarea diversificării, a înființării și dezvoltării de întreprinderi mici, precum și crearea de locuri de muncă”.

Măsura contribuie la obiectivele transversale ale Reg. (UE) nr. 1305/2013:

-iii) Obținerea unei dezvoltări teritoriale echilibrate a economiilor rurale, inclusiv crearea și menținerea de locuri de muncă

Complementaritatea cu alte măsuri din SDL:

În scopul asigurării unei viabilități reale a afacerilor din domeniul non-agricol și a creșterii competitivității întreprinderilor existente sau nou înființate prin măsura M6, investițiile în baza materială și active corporale și necorporale trebuie completate cu intervenții în domenii care să asigure creșterea calificării capitalului uman angajat în aceste activități. Prin măsura M3 “Sprijin pentru dezvoltare competențe de specialitate, competențe complementare și dezvoltare comunitară” se urmărește calificarea personalului în domenii de interes, în raport cu activitatea propusă prin proiectele depuse prin măsura M6, respectiv calificarea în domeniul de activitate aferent fiecărui proiect. De asemenea, prin măsura M3 se vor dezvolta competențe complementare (de exemplu: cursuri de antreprenoriat, managementul afacerilor, limbi străine, TIC, artizanat, meșteșuguri și tradiții locale) necesare pentru buna gestionare a afacerilor propuse spre finanțare prin proiectele depuse pe măsura M6, precum și o creștere a spiritului antreprenorial, creștere necesară în scopul dezvoltării durabile și echilibrate a zonei. Măsura este complementară și cu măsura M5 , deoarece prin înființarea de agropensiuni și unități de alimentație publică prin măsura M6 se urmărește și creșterea valorii adăugate a produselor agricole și agroalimentare obținute în cadrul exploatațiilor agricole din zonă, inclusiv a celor sprijinite prin măsura M5. O altă măsură complementară este măsura M10 –“Facilitarea utilizării surselor regenerabile de energie în scopul bioeconomiei”, prin echiparea unităților de producție și unităților care oferă servicii cu surse regenerabile de energie, obținându-se atât o economie pentru beneficiar cât și o bioeconomie necesară asigurării gestionării durabile a resurselor naturale.

Sinergia cu alte măsuri din SDL:

Prin intervențiile în măsurile M3 și M6, prezentate ca măsuri complementare, se asigură realizarea unuia dintre principalele obiective ale Strategiei de Dezvoltare, respectiv dezvoltarea durabilă a teritoriului studiat și diversificarea activităților.

1. **Valoarea adăugată a măsurii**

Prinaceastă măsură se vor finanța proiecte care aduc plus-valoare teritoriului, prin criteriile de selecție propuse fiind susținute cu prioritate acele sectoare care dovedesc potențial de creștere în zonă, potențial raportat atât la interesul membrilor comunității locale cât și la patrimoniul cultural și arhitectural al zonei, și nu în ultimul rând la ceea ce oferă zona ca și potențial turistic.

Măsura M6 ține cont de analiza diagnostic a teritoriului, în cadrul căreia au fost identificate nevoi de dezvoltare de activități în domeniul non-agricol. La stabilirea criteriilor de selecție s-a ținut cont de analiza diagnostic a teritoriului și de cererile membrilor comunității locale angrenați în activitatea de animare a teritoriului.

1. **Trimiteri la alte acte legislative**

*Legislație UE:*

Reg.(CE) nr.1407/2013 cu privire la sprijinul de minimis

Recomandarea 2003/361/CE privind definirea microîntreprinderilor și întreprinderilor mici și mijlocii

*Legislația națională:*

OUG 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare.

Hotărârea Guvernului nr. 907/2016 privind etapele de elaborare și conținutul – cadru al documentațiilor tehnico – economice aferente obiectivelor/proiectelor de investiții finanțate din fonduri publice.

Legea 31/1990 privind societățile comerciale

Ordinul 65/2013 al ANT privind norme de clasificare a structurilor de turism

Legea nr.160/1998 pentru organizarea şi exercitarea profesiunii de medic veterinar

OG 124/1998 privind organizarea si functionarea cabinetelor medicale

Legea nr.15/1990 privind reorganizarea unitatilor economice de stat ca regii autonome si societati comerciale.OUG 6/2011 pentru stimularea infiintarii si dezvoltarii microintreprinderilor de catre intreprinzatorii tineri

Legea nr. 346/2004 privind stimularea înființării și dezvoltării întreprinderilor mici și mijlocii

1. **Beneficiari direcți/indirecți (grup țintă)**

Beneficiari direcți ai acestei măsuri pot fi microîntreprinderile și întreprinderile neagricole mici existente și nou-înființate (start - ups), societatile comerciale rezultate in urma reorganizarii unitatilor economice de stat conform prevederilor legii nr 15/1990, si fermierii sau membrii unor gospodării agricole (autorizaţi cu statut minim pe PFA) care își diversifică activitatea de bază agricolă prin dezvoltarea unei activități neagricole în cadrul întreprinderii deja existente încadrabile în microîntreprinderi și întreprinderi mici din teritoriul GAL (atât spațiul rural cât și cel urban aparținând orașelor mici cu o populație sub 20.000 locuitori).

Beneficiari indirecți ai acestei măsuri vor fi reprezentanții comunității locale din teritoriul GAL (populația rurală și cea aferentă orașelor mici cu o populație sub 20.000 locuitori) în calitate de beneficiari de servicii și produse non-agricole rezultate din unitățile finanțate prin această măsură și/sau în calitate de salariați în cadrul acestor unități.

1. **Tip de sprijin**

- rambursarea costurilor eligibile și plătite efectiv;

- plăți în avans cu condiția constituirii unei garanții bancare sau a unei garanții echivalente corespunzătoare procentului de 100% din valoarea avansului, în conformitate cu art. 45 (4) și art.63 ale Reg. (UE) nr.1305/2013.

1. **Tipuri de acțiuni eligibile și neeligibile**

Ghidul Solicitantului pentru măsura M6 va avea anexat o listă a codurilor CAEN eligibile pentru finanțare în cadrul măsurii. Sunt eligibile următoarele tipuri de activități:

- construirea, echiparea și dotarea de noi spații de producție în domeniile de activitate eligibile conform listei codurilor CAEN atașate Ghidului Solicitantului;

- investiții legate de furnizarea de servicii ( servicii medicale, sanitar-veterinare, reparații mașini, unelte, obiecte casnice, servicii tehnice, activități de servicii în tehnologia informației etc.);

- investiții pentru infrastructură în unitățile de primire turistice tip agroturistice, proiecte de activități de agrement;

- investiții în activități meșteșugărești.

Acțiuni neeligibile:

- achiziționarea de bunuri și echipamente second-hand;

- prestarea de servicii agricole, achiziționarea de utilaje și echipamente agricole aferente acestei activități;

- procesarea și comercializarea produselor prevăzute în Anexa I din Tratat;

- producția de electricitate din biomasă ca și activitate economică;

- achiziția mijloacelor de transport pentru uz personal și pentru transport persoane;

- investiții ce fac obiectul dublei finanțări care vizează aceleași costuri eligibile;

- acțiuni care generează cheltuieli neeligibile în conformitate cu art. 69, alin (3) din Reg. (UE) 1303/2013.

1. **Condiții de eligibilitate**

*Solicitanții* pentru sprijinul financiar nerambursabil acordat prin această măsură trebuie să îndeplinească următoarele condiții obligatorii:

- să se încadreze în categoria beneficiarilor eligibili;

- sa fie înregistrați (să aibă sediul social sau cel puțin un punct de lucru unde să-și desfășoare activitatea propusă prin proiect, în teritoriul Gal) și să-și desfășoare activitatea propusă prin proiect în teritoriul GAL;

- să fie înregistrați și autorizați în conformitate cu legislația națională specifică (OUG 44/2008, Legea 31/1990, Legea 15/1990,, OUG 6/2011,Legea 15/1990;

- să aibă capital 100% privat;

- să asigure surse financiare stabile și suficiente pe tot parcursul implementării proiectului;

- investiția trebuie să se încadreze în cel puțin unul dintre tipurile de sprijin prevăzute prin măsură;

- viabilitatea economică a investiției trebuie să fie demonstrată pe baza prezentării unei documentații tehnico-economice;

- să dovedească că dețin competențe de specialitate în domeniul proiectului sau să se angajeze ca vor deține astfel de competențe anterior ultimei cereri de plată.

1. **Criterii de selecție**

Scorarea unui proiect se va realiza în baza următoarelor principii de selecție:

* 1. Principiul prioritizării sectoarelor de activitate
* 30 p proiecte ce vizează activități de producție eligibile conform Lista coduri CAEN;
* 25 p proiecte ce vizează investiții în activități agroturistice și servicii pentru populația rurală.
	1. Principiul performanței economice anterioare a întreprinderii solicitante
* 15 p întreprindere activă fără întrerupere cel puțin trei ani și cu profit operațional în ultimii doi ani;
* 10 p întreprindere activă fără întrerupere cel puțin doi ani și cu profit operațional în ultimul an.
	1. Principiul creării de noi locuri de muncă
* 15 p pentru proiectele care generează minim 2 locuri de muncă cu norma întreagă (8 ore) pentru o perioadă nelimitată sau pentru o perioadă limitată de minim 1 an;
* 10 p pentru proiectele care generează minim 1 loc de muncă cu normă întreagă (8 ore) pentru o perioadă nelimitată sau pentru o perioadă limitată de minim 1 an;
* 5 p pentru proiectele care generează minim 1 loc de muncă cu 4 ore pentru o perioadă nelimitată sau o perioadă limitată de minim 1 an.
	1. Principiul obținerii de competențe complementare în cadrul proiectelor de calificare/formare profesională finanțate prin prezenta Strategie - aferente Măsurii M3
* 10 p pentru solicitanții care se angajează prin declarație pe propria răspundere să urmeze un curs în urma căruia să dobândească competențe complementare.
	1. Principiul stimulării păstrării tradițiilor locale
* 20 p pentru proiectele care demonstrează inserarea în activitate a unor prestații culturale sau meșteșugărești care să contribuie la păstrarea tradițiilor locale.
	1. Principiul stimulării activităților turistice în sensul prioritizării activităților agroturistice desfășurate în zonele cu potențial turistic ridicat
* Maxim 10 p pentru proiecte care vizează investiții în agroturism (pensiuni agroturistice și/sau servicii de agrement) în zonele cu potențial turistic ridicat

- în cazul UAT - urilor cu concentrare mare de resurse turistice (Cmrt) punctajul va fi de 5 p;

- în cazul UAT - urilor cu concentrare foarte mare de resurse turistice (Cfmrt) punctajul va fi de 10 p.

*Punctaj minim 25 puncte.*

1. **Sume (aplicabile) și rata sprijinului**

Sprijinul public nerambursabil va respecta prevederile Reg. (CE) nr.1407/2013 cu privire la sprijinul de minimis, se acordă pentru o perioadă de maxim 3 ani și nu va depăși 200.000 euro/beneficiar (întreprindere mică) pe 3 ani fiscali.

Valoarea maximă a sprijinului prin măsura M6 este de 100.000 euro/proiect.

Intensitatea sprijinului public nerambursabil este de maxim 90%.

Beneficiarii pot solicita avans de maxim 50% din valoarea AFN în condițiile prezentării cu ocazia cererii de plată de avans a unei scrisori de garanție bancară care să acopere într-un procent de 100% valoarea avansului.

1. **Indicatori de monitorizare**
* locuri de muncă create – minim 6.